**13. A feladat a középkori gazdasággal kapcsolatos.** (rövid)

**Mutassa be a forrásrészletek és ismeretei segítségével a céhes ipar jellemzőit!**

„3. Minden párizsi takács két széles és egy keskeny szövőszéket tarthat a házában, de

házán kívül egyet sem […].

47. Az említett céh tagjai közül senki sem kezdheti a munkát napfelkelte előtt,

különben a mester 12, a segéd 6 dénár büntetést fizet […].

51. A takácssegédek hagyják abba a munkát, mihelyt a vecsernyére hívó harang

megszólal, bármely plébánia területén dolgoznak is, és a vecsernyére szóló

harangozás után be kell fejezniük […].”

„32. Minden posztónak tiszta gyapjúból kell lennie és ugyanolyan jónak az elején,

mint a közepén. Ha nem ilyen, akkor készítője minden vég posztóért 5 sou büntetést

fizet, bármilyen szövőszékről került is le […].

41. A posztó készítésekor senki sem vegyítheti össze a valódi gyapjút a bárány

gyapjával. Ha valaki mégis ezt teszi, 10 sou büntetést fizet minden csomó után […].”

*(Részletek a párizsi takácsok céhének határozataiból)*

****

****

****